تورکیه جمهوریتی جمهوررئیسی رجب طیب ایردوغان, ایرته گه بولیب اوته دیگن ظفر مراسمی گه اشتراک ایتیش اوچون رسمی بیر سفر بیلن آذربایجان پایتختی باکو گه جونب کیتدی.
ایردوغان, آذربایجان گه جونب کیتمسدن آلدین بیرگن بیاناتیده, انقره ده گی ایسن بوغه هوا قونلغه سیده بیانات بیردی.
آذربایجان جمهوررئیسی الهلم علی یف نینگ دعوتی گه بناً رسمی بیر سفر بیلن اوشبو اولکه گه کیتیاتگن لیگی نی بیلدیرگن جمهوررئیس ایردوغان, قهرمان آذربایجان اردوسی نینگ, ارمنستان تامانیدن باشله تیلگن هجوم لر آرتیدن اشغال آستیده گی قاره باغ ده توپراق لری نی قوتقریش اوچون موفقیتلی بیر عملیات اویوشتیرگن لیگی نی معلوم قیلدی.
جمهوررئیس علی یف نینگ موفقیتلی رهبرلیگی و آذربایجان اردوسی نینگ قهرمان لیک لری نینگ اوشبو موفقیت بوییچه کتته رول اوینه دیگن لیگی نی معلوم قیلگن جمهوررئیس ایردوغان,  ارمنی لرنینگ خائنانه بیر شکلده عادی اهالی گه قره ته هجوم اویوشتیریشی نینگ آذربایجان خلقی نینگ کوره شی گه مانع بولالمه گن لیگی نی بیلدیردی.
ایردوغان, "44 کون دوام ایتگن کوره ش نتیجه سیده خداگه شکر آذربایجان بیراغی قاره باغ آسمانی ده هیلپیره ماقده.  30 ییل لیک عدالتسیزلیک نینگ اداققه ییتگن لیگی اوچون خرسند میز.  بیز هم بیرینچی کون دن باشلب قولی میزده گی برچه امکانیت لری میز بیلن آذربایجان لیک قرداش لری میز نی قوللب- قووتلب کیلدیک.  ایرته گه باکوده بولیب اوته دیگن ظفر مراسمی گه اشتراک ایتیب آذربایجان خلقی نینگ خرسندچیلیگی گه اورتاق بوله میز" دییه قید ایتدی.
بوندن کیین هم جان آذربایجان نی قوللب- قووتله یدیگن لیک لری نی بیلدیرگن ایردوغان, اشغال دن قوتقریلگن توپراق لری نینگ قیته قوریلیشی بوییچه آذربایجان بیلن همکارلیک قیله دیگن لیک لری نی معلوم قیلدی.
ایککی رهبر, آتشکیسین نینگ کوزه تیلیشی اوچون تورکیه و روسیه نینگ مشترک مرکزی بیلن علاقه لی سونگگی وضعیت نی بهالنتیررایکن, اورتاق مرکز بیلن علاقه لی آلیب باریلیاتگن فعالیت لر توغریسیده سوز یوریته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
